ยาแลนโซพราโซลมีวางจำหน่ายในรูปแบบใด
1. ยาทา
2. ยาชนิดฉีด
3. ยารับประทาน 
4. ยารับประทาน และชนิดฉีด
คำตอบที่ถูกต้องได้แก่ 4.  
เนื่องจาก ยาแลนโซพราโซลมีวางจำหน่ายในรูปแบบยารับประทาน และชนิดฉีด ยาแลนโซพราโซล เป็นยาในกลุ่มโปรตอน-ปั๊ม อินฮิบิเตอร์ Proton-pump inhibitor มีฤทธิ์ยับยั้งการหลั่งกรดของกระเพาะอาหาร บริษัทยาหลายแห่งได้ผลิตยานี้ออกจำหน่ายภายใต้ชื่อการค้าที่หลากหลาย เช่น Prevacid ซึ่งลิขสิทธิ์ได้สิ้นสุดในปี ค.ศ. 1995 พ.ศ. 2538 และมีวางจำหน่ายในร้านขายยาตั้งแต่นั้นเป็นต้นมา 

หลังการรับประทาน ตัวยาแลนโซพราโซลจะถูกดูดซึมจากระบบทางเดินอาหารได้มากกว่า 80 ตัวยาในกระแสเลือดจะเข้าจับกับพลาสมาโปรตีนประมาณ 97 ตับจะเป็นอวัยวะที่คอยเปลี่ยนแปลงโครงสร้างทางเคมีของยานี้ ร่างกายต้องใช้เวลาประมาณ 1 - 1.5 ชั่วโมงเพื่อกำจัดยานี้ออกจากกระแสเลือด โดยผ่านทิ้งไปกับปัสสาวะและอุจจาระ ยาแลนโซพราโซลไม่สามารถบรรเทาอาการแสบร้อนกลางอกเนื่องจากมีกรดมากได้ทันที 

ผู้ป่วยต้องรับประทานยานี้ไปสักระยะหนึ่งจึงจะพบว่าอาการป่วยดีขึ้นเป็นลำดับ มีข้อห้ามและเงื่อนไขบางประการที่ผู้บริโภคควรทราบก่อนการใช้ยาแลนโซพราโซล เช่น ห้ามผู้ป่วยไปซื้อยานี้มารับประทานเองโดยไม่มีคำสั่งแพทย์ อาการต่างๆที่เกิดขึ้นกับผู้ป่วย ที่ควรต้องแจ้งให้แพทย์ทราบก่อนการใช้ยานี้ เช่น อาการแสบร้อนกลางอกมาเป็นเวลามากกว่า 3 เดือนแล้ว น้ำหนักตัวลด คลื่นไส้อาเจียน และปวดท้องมาตลอดก่อนมาพบแพทย์ 

การรับประทานยานี้เป็นเวลานานเกินไป หรือรับประทานในปริมาณมากเกินไป อาจเป็นเหตุให้กระดูกหักได้ง่ายโดยเฉพาะกับผู้ป่วยที่มีอายุตั้งแต่ 50 ปีขึ้นไป ถึงแม้ยานี้มีข้อสรุปจากห้องทดลองว่า ไม่ทำอันตรายต่อทารกในครรภ์ก็จริง แต่ผู้ป่วยควรต้องแจ้งแพทย์ทุกครั้งว่า ตนเองอยู่ในสถานะตั้งครรภ์หรือไม่ รวมถึงต้องไม่ใช้ยากับสตรีที่อยู่ในภาวะให้นมบุตร ห้ามใช้ยานี้กับเด็กที่มีอายุต่ำกว่า 18 ปีลงมา กรณีที่ผู้ป่วยได้รับยาแลนโซพราโซลชนิดออกฤทธิ์นาน ห้ามเคี้ยว หักยา หรือบดยา ให้ รับประทานยานี้โดยกลืนพร้อมน้ำดื่มอย่างปกติ หากผู้ป่วยไม่สามารถกลืนยาแคปซูลชนิดออกฤทธิ์นานได้ ให้แกะแคปซูล และละลายผงยาลงในโยเกิร์ตแล้วกลืนทันที หรืออาจละลายยาผสมใน น้ำแอปเปิ้ล หรือน้ำส้ม หรือ น้ำมะเขือเทศ จากนั้นดื่มจนหมด แล้วเติมน้ำผลไม้ในแก้วเดิม คนเบาๆแล้วดื่มจนหมดอีกครั้ง
12.อายุรศาสตร์ (อายุรศาสตร์) - Internal Medicine,17.เภสัชวิทยา Pharmacology